****

**Republika e Kosovës Komuna e Istog**

**Republika Kosovo Opština Istok**

**Republic of Kosovo Municipality of Istog**

KUVENDI I KOMUNËS/SKUPŠTINA OPŠTINE/MUNICIPAL ASSEMBLY ISTOG

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**P R O C E S V E R B A L I**

Nga mbledhja e parë për vitin 2021, Dëgjimi Publik me e mbajtur më: **18.03.2021,** në sallën e Kuvendit të Komunës në Istog, filluar me punë në ora 11:00, për Draft-Rregulloren për Përkujdesjen dhe Mbrojtjen e Fëmijëve dhe

Projekt-Rregulloren për Plotësim-Ndryshimin e Rregullores për Mirëmbajtjen Rregullimin dhe Ruajtjen e Varrezave.

Në mbledhje prezent ishin Kryesuesi i Kuvendit Drejtor e Drejtorit, zyrtar administrativ, si dhe qytetar .

Vlen të ceket se në Njoftim kanë qenë të publikuara edhe adresat elektronike zyrtare që qytetarëve të jua lehtësojmë që vërejtje apo sugjerim e tyre ti dërgojnë për këto dy Rregullore.

Propozimet e qytetarëve nga dëgjimi publik i mbajtur me datë 18.03.2021 për Draft-Rregulloren për Përkujdesjen dhe Mbrojtjen e Fëmijëve dhe

Projekt-Rregulloren për Plotësim-Ndryshimin e Rregullores për Mirëmbajtjen Rregullimin dhe Ruajtjen e Varrezave.

Drejtoresha e Administratës znj. Edona Bujupi Loxha – përshëndet të gjithë të pranishmit, bën prezantimin dhe sqarimin e Draft-Rregullores për Përkujdesjen dhe Mbrojtjen e Fëmijëve

* Për Draft-Rregulloren për Përkujdesjen dhe Mbrojtjen e Fëmijëve, nuk pati asnjë propozim nga qytetarët që ishin të pranishëm.

Drejtori i Sherbimeve Publike, z. Enver Rugova - përshëndet të gjithë të pranishmit, bën prezantimin dhe sqarimin e Projekt-Rregulloren për Plotësim-Ndryshimin e Rregullores për Mirëmbajtjen Rregullimin dhe Ruajtjen e Varrezave.

* Për Projekt-Rregulloren për Plotësim-Ndryshimin e Rregullores për Mirëmbajtjen Rregullimin dhe Ruajtjen e Varrezave,

Qytetarët bën këto propozimet:

1. Tahir Beka nga fshati Kovragë i komunës së Istogut, njëkohësisht Imam i xhamisë së re në Istog dhe Kryetar i Bashkësisë Islame në Istog. Ne si bashkësi islame e kemi dërguar kërkesën në të cilën kemi cekur shumën me të cilën ka mundësi me u kryer një shërbim mortor. Janë disa pika me të cilat nuk po pajtohem.

Fillimisht te neni 4 pika 11: Klerikët fetar janë të obliguar të mbajnë evidencën e varreve me emrat e personave të varrosur dhe datën e varrimit., pra nëse këto shërbime i kryen komuna, hoxhallarët çka obligohen ndaj komunës. Për çka me mbajtur evidenca ku gjithçka shkon qytetar-komune.

Neni 4 pika 14: Komuna bënë pagesën për shpenzimet e varrimit të qytetarëve që nuk kanë familje as farefis dhe nuk kanë qenë nën përkujdesjen e askujt. Këtu propozoj që me pikën tjetër pas kësaj që vazhdon nuk kishte me pas nevojë sepse ne si bashkësi islame i kemi të dhënat e qytetarëve se kush ka e nuk ka familje, dhe nuk ka nevojë përderisa shpenzimet e varrimit hiqen për të gjithë, kjo pikë nuk ka nevojë të ceket, dhe propozoj të hiqet.

Neni 4 pika 15: Të gjithë qytetarët e Komunës së Istogut të cilët dëshmojnë me dokumente se janë qytetarë rezident ju kompensohen shpenzimet e varrimit në shumë prej 200.00€. Kërkesa jonë si bashkësi islame drejtuar juve, ka qenë shumë e qartë, 240.00€ sepse me këtë shumë që e keni cekur ju nuk mund të kryhet një varrim.

Pastaj keni thënë qe te neni njejtë pika 16: qytetarët patjetër duhet të paraqiten në komunë në drejtorin e Shërbimeve Publike, kjo është një ngarkesë që shumë vështirë mund ta bartin qytetarët.

Pastaj pika 17 e po të njëjtit nen d.m.th neni 4 : Familja bënë kërkesën për pagesën e shpenzimeve të varrimit brenda afatit prej 30 ditësh, nëse kalohet ky afat humbet mundësia e kompensimit.

Pra sipas pikës 16 dhe 17, duhet vet me ardhur në Komunë, vet me e kërkuar zyrtarin që ju e caktoni me i marrë mjetet, po deri atë kohë ku do t’i marrë qytetari mjetet kur të ndodhë vdekja?

Këto shërbime direkt duhet t’i kryej bashkësia fetare, pra t’i marrë përsipër e jo përmes komunës. Pra të ndahet kjo shumë dhe të shkoj përmes bashkësisë islame, momentin që ka rast vdekje e lajmëron bashkësinë islame, e cila e kryen si shërbim komplet, e pastaj ne kemi detyrime ndaj jush e ju ndaj neve, e jo qytetarët.

1. Muhamet Gusturanaj, përndryshe fjalën po e marrë si qytetar, sa do që kam qenë edhe anëtar i komisionit të kësaj Rregulloreje, unë e kam dhënë edhe një propozim atë ditë në komision:

Varrezat e qytetit të Istogut duhet të kenë trajtim të veçantë, në raport me varrezat tjera nëpër fshatra të komunës së Istogut, nuk e di saktësisht hoxhë sa varreza kemi por e di që afër 40-50 varreza, ndoshta mund të ketë edhe më shumë, madje në disa fshatra ka edhe dy-tri lokacione varrezash, mirëpo duke e pasur parasysh dendësinë e popullatës, numrin e lartë të popullatës, që as imami as dikush tjetër nuk mundet me ja ndaluar qytetarëve që të afërmin e vet ta varros në varrezat e qytetit në Istog, për shkak se kanë ndodhur lëvizje të ndryshme sidomos në periudhën e pas luftës, besoj që këto varreza duhet të kenë trajtim të veçantë, dhe për menaxhimin e tyre duhet të përcaktohet ndoshta një kompani, ose të gjejmë modalitetin e duhur. Me aq sa unë e di, në disa fshatra mirëmbajtja e varrezave bëhet nga vet qytetarët e atij vendi, e që unë vazhdimisht e marrë si shembull të shkëlqyeshëm bie fjala fshatin Cerrcë që me vet kontribut i mirëmbajnë, por në varrezat e qytetit në Istog mua më duket që është shumë më e komplikuar, për shkak se numri i banorëve në qytet është shumë më i madh edhe është pak problem me i organizuar, përndryshe kishte me qenë edhe këtu jo e kushtueshme por e kam fjalën teknikisht ndoshta kishte me qenë pak më e komplikuar. Kështu që unë si propozim këtë e kam dhënë edhe në komision por po e them edhe tani, le të mbetet për tu shqyrtuar, e ndoshta do të jetë edhe si pikë referuese për anëtarët e Kuvendit që debatojnë rreth saj.

Procesmbajtës

Kryesuesi i Kuvendit

z. Qaush Balaj